**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO savivaldybės DAILĖS IR FOTOGRAFIJOS PREMIJOS skyrimo NUOSTATŲ PAtvirtinimo**

2022 m. birželio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Molėtų rajono savivaldybės strateginio veiklos plano 2022–2024 metams, patvirtinto Molėtų rajono savivaldybės tarybos 2022 m. sausio 27 d. sprendimu Nr. B1-2 „Dėl Molėtų rajono savivaldybės strateginio veiklos plano 2022–2024 metams patvirtinimo“, Kultūrinės ir sportinės veiklos bei jos infrastruktūros programos 1.4.1.8 priemone „Rajono dailės ir fotografijos premijos konkurso organizavimas“, atsižvelgdama į Molėtų rajono savivaldybės tarybos 2021 m. lapkričio 25 d. sprendimą Nr. B1-244 „Dėl biudžetinės įstaigos Molėtų krašto muziejaus pertvarkymo į viešąją įstaigą Molėtų krašto muziejų“, viešosios įstaigos Molėtų krašto muziejaus 2022 m. birželio 17 d. raštą Nr. R1-23 „Dėl Molėtų rajono savivaldybės Dailės ir fotografijos premijos nuostatų“ ir siekdama kelti rajono dailės ir fotografijos meninį lygį, skatinti kūrėjus,

Molėtų rajono savivaldybės taryba n u s p r e n d ž i a :

1. Patvirtinti Molėtų rajono savivaldybės dailės ir fotografijos premijos skyrimo nuostatus (pridedama).
2. Pripažinti netekusiais galios:

2.1. Molėtų rajono savivaldybės tarybos 1998 m. rugsėjo 24 d. sprendimą Nr. 45 „Dėl rajono vaizduojamojo meno premijos įsteigimo“;

2.2. Molėtų rajono savivaldybės tarybos 2018 m. sausio 25 d. sprendimą Nr. B1-8 „Dėl rajono dailės ir fotografijos premijos nuostatų pakeitimo“.

Savivaldybės meras